Snáď každý si praje platiť za vodu čo najmenej. Okrem obligátnej rady spočívajúcej v sprchovaní namiesto napúšťania vane existuje ešte niekoľko ďalších tipov. Bojler umiestnite čo najbližšie k odberným miestam, aby voda nechladla dlhým putovaním rúrkami. Pokiaľ využijete pákové batérie, rýchlejšie nastavíte teplotu vody zo sprchy. Ušetriť môžete tiež obstaraním expanznej nádobky. Tá zachytí vodu, ktorá by inak vytiekla cez poistný ventil.